《再次韵酬中孚时新卜筑优游洞中 其三》
明代·童冀

诸公衮衮登西掖，有客悠悠卧北窗。当代人才殊不乏，如君国北谅难双。

风流江左闻诸谢，耆旧襄阳忆老庞。见说山斋新酿熟，瓦盆能共倒秋缸。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。